Georg Ots (laev)

Georg Ots (vene keeles Георг Отс) oli Eesti Merelaevanduse ja hiljem Venemaa riigiettevõtte Rosmorport parvlaev. Laev ehitati 1980. aastal Adolf Warski nimelises Szczecini Laevatehases (Szczecin, Poola) ja sai nime laulja Georg Otsa järgi. Laev kuulus Georg Ots-klassi (projekt B-493, modifitseeritud Dmitri Šostakovitš-klass). Laev ehitati Eesti Merelaevanduse jaoks ja see hakkas sõitma Tallinna–Helsingi liinil laeva Tallinn asemel. 1986. aastal sõitis Georg Ots Reykjavíkki, et majutada laeva pardal Mihhail Gorbatšovi ja tema kaaskonda tema kohtumise ajal Ronald Reaganiga. 1992. aastal, pärast Tallinki ja Eesti Merelaevanduse müügiüksuste ühendamist, hakkas Georg Ots sõitma Tallinki kaubamärgi all. 1993. aastal reisilaev moderniseeriti ja üks tekk ehitati ümber autode veoks. 2000. aastal võeti laev Tallinna–Helsingi liinilt maha. 2002. aastal müüdi laev Venemaale, kus see hakkas tegema reise Kaliningradi (Baltiisk)–Peterburi liinil. 2010. aasta suve lõpul otsustas laevaomanik Rosmorport saata laeva Vladivostokki. Georg Ots läbis septembris Põhja-meretee ja saabus 9. oktoobril Vladivostokki. Seal laev renoveeriti. 28. aprillil 2012 juhtus laevaremonditehases avarii, mille tõttu sai Georg Otsa kere- ja sõuseade vigastada. Laeva valmisolek külaliste vastuvõtmiseks oli kahtluse all. 1.–8. septembrini 2012 Russki saarel aset leidnud Aasia ja Vaikse Ookeani Majanduskoostöö (APEC) riikide tippkohtumisel kasutati Georg Otsa samamoodi nagu ristluslaeva Legend of the Seas ujuvhotellina. 2013. aasta algusest seisis laev Zhoushanis (Zhoushan Asia Pacific Dockyard Co., Ltd.), kus seda oli plaanis renoveerida. Selle asemel aga müüdi Georg Ots hoopis lammutamiseks. 2018. aasta 13. märtsil kõneles Eesti meremuuseumis toimunud merefoorumil Georg Otsast Ülo Kollo, kes oli üle 12 aasta selle kapten. Laevas oli restoran ja neli baari. Laeva ristiema on õmbleja Elvi Koolmeister. Ülo Kollo 1980–1992 (seejärel Tallinki peadirektor, hiljem tehnikadirektor) Viktor Kala (asenduskapten 1980. aastatel, igal aastal poolteist kuud) Valdo Heinla 1988–1992 (seejärel E-Liini ASi, hiljem Paldiski Lõunasadama direktor) Arvo Andresson 1992 (seejärel Estonia kapten) Rein Erlach 1992–1997 (hiljem Fantaasia ja teiste Tallinki parvlaevade kapten) Ants Lohk (aastast 1992) Aivo Pitk (aastast 1997) Igor Maralov (2009. aastani) Igor Jenjkov (2010. aastani) Andrei Bondartšuk Laeva on mainitud Juice Leskineni loos "Eesti (On My Mind)". Georg Ots Helsingi sadamas aastal 1995 Georg Ots Peterburis Georg Otsa mudel Tallinna Meremuuseumis Labane kelmus: Hiina firma tükeldas parvlaeva Georg Ots vanarauaks, Postimees 4. juuni 2014 Eesti Laevaregistrid 2001. Tallinn, 2001. Георг Отс (до 2002 Georg Ots, до 1992 Георг Отс) (vene keeles) Venemaa MereRegistri alusel (vene keeles) "Georg Ots faktaomfartyg kodulehel". Originaali arhiivikoopia seisuga 1.08.2012. Vaadatud 3.08.2013. (rootsi keeles) Саммит АТЭС остался без звезд(vene keeles) Piltuudis: Georg Ots on APEC-i tippkohtumiseks valmis, Postimees 14. august 2012 Georg Ots Zhoushan Asia Pacific Dockyard Co., Ltd kodulehel Banaalne pettus: hiinlased lammutasid 260 miljoni rubla eest renoveeritud legendaarse Georg Otsa vanametalliks, Ärileht, 2. juuni 2014 "MEREFOORUM LENNUSADAMAS 13.03 KELL 18". SA Eesti Meremuuseum. Originaali arhiivikoopia seisuga 11. märts 2018. Паром «Георг Отс» будет служить верой и правдой на Дальнем Востоке (vene keeles) Реконструкция плавучей гостиницы "Георг Отс" завершена в Приморском крае[alaline kõdulink] (vene keeles) Valge laevaga vabasse maailma SL Õhtuleht, 27. detsember 2000 Георг Отс (vene keeles) Georg Otsa "jääpilt" kodulehel MarineTraffic (vene keeles)